Το Αντιρατσιστικό Παρατηρητήριο καταδικάζει την επίσκεψη του στελέχους της Χρυσής Αυγής Λαγού στην πόλη της Μυτιλήνης το προσεχές Σάββατο. Η Λέσβος, που αναδείχτηκε σε κομβικό ενδιάμεσο σταθμό της ροής των προσφύγων από την Τουρκία προς τη Βόρεια Ευρώπη, αντιμετώπισε μια σειρά από σημαντικά θέματα κατά τη διάρκεια των μηνών που προηγήθηκαν, με ένα γενικό πνεύμα αλληλεγγύης προς το δράμα των προσφύγων. Η συγκεκριμένη επίσκεψη προφανώς έρχεται να αναζωπυρώσει και να υποκινήσει ρατσιστικές συμπεριφορές σύμφωνες με τη ναζιστική ιδεολογία της Χρυσής Αυγής. 

